OPĆINA BEREK

PRORAČUN U MALOM ZA 2025. GODINU



**Poštovane mještanke i mještani,**

i ove godine za vas smo pripremili Proračun u malom koji vam na jednostavan i razumljiv način daje uvid u temeljni financijski akt Općine Berek.

Ovom sažetom verzijom Proračuna cilj nam je upoznati vas s aktivnostima, projektima i planovima razvitka Općine Berek i da se uključite u aktivno sudjelovanje u upravljanju svojom Općinom.

Vaš načelnik

Mato Tonković

**Što je proračun?**

Proračun je temeljni financijski akt kojim se procjenjuju prihodi i primici te utvrđuju rashodi i izdaci JLP(R)S za proračunsku godinu. Sadrži i projekciju prihoda i primitaka te rashoda i izdataka za dvije godine unaprijed.

**Kako se donosi proračun?**

Proračun donosi predstavničko tijelo JLP(R)S odnosno Općinsko vijeće najkasnije do konca tekuće godine za iduću godinu prema prijedlogu kojega utvrđuje Općinski načelnik. Prijedlog proračuna i projekcija Općinski načelnik podnosi Općinskom vijeću na donošenje.

Proračun se, nakon donošenja objavljuje u Službenom glasniku Općine Berek i na službenim Internet stranicama Općine Berek.

**„Proračun u malom“** je sažetak Proračuna Općine Berek za 2025. godinu, kojim se svim mještanima omogućuje uvid u prihode i rashode Općine, kako bi dobili potpunu informaciju o tome gdje se i kako troši javni novac.

 **ŠTO SE MOŽE SAZNATI IZ PRORAČUNA**

* Kojim prihodima Općina raspolaže
* Koliki su ukupni rashodi Općine, te kako su raspoređeni
* Što sve Općina financira?
* Koliko se novaca troši na kulturu i sport, financiranje udruga?
* Koliko sredstava Općina izdvaja za sufinanciranje dječjih vrtića, a koliko za osnovno školstvo, srednjoškolce, studente, zdravstvo, socijalnu skrb i religiju?
* Koliko se ulaže u održavanje i izgradnju komunalne infrastrukture?
* Koliko u razvoj poljoprivrede?
* Koliko u izgradnju i opremanje dječjeg vrtića Berek?
* Koliko u izgradnju priključaka na kanalizaciju ?

**KOJE POSLOVE OBAVLJA OPĆINA**

**Poslovi od lokalnog značaja kojima se ostvaruju**

**potrebe mještana koje obavlja Općina:**

→ Uređenje naselja i stanovanje

→ Razvoj poljoprivrede

→ Protupožarna i civilna zaštita

→ Briga o djeci

→ Kultura

→ Socijalna skrb

→ Sport

→ Zaštita i unapređenje okoliša

→ Komunalno gospodarstvo

→ Promet na svom području

→ Ostale poslove sukladno posebnim zakonima

**Načela Proračuna**

**Načelo jedne godine** – prihodi i rashodi se planiraju za jednu proračunsku, tj. kalendarsku godinu .

**Načelo jedinstva i točnosti** – svi proračunski prihodi moraju biti prikazani u samom proračunu , a rashodi se moraju trošiti na način i u iznosima kako je proračunom i planirano.

**Načelo univerzalnosti –** svi proračunski prihodi mogu se koristiti za financiranje svih rashoda, ali postoje i zakonom i odlukama propisane iznimke, kao npr. sredstva šumskog doprinosa, komunalne naknade koji se koriste za održavanje komunalne infrastrukture.

**Načelo specifikacije**- svi prihodi moraju biti raspoređeni po ekonomskoj klasifikaciji i iskazani prema izvorima prihoda , a rashodi prema proračunskim klasifikacijama i moraju biti uravnoteženi s prihodima.

**Načelo transparentnosti** – proračun da bi bio dostupan javnosti, objavljuje se u Službenom glasniku Općine Berek i na službenoj stranici Općine [www.berek.hr](http://www.berek.hr)

**Načelo dobrog financijskog upravljanja –** proračunska se sredstva moraju koristiti ekonomično, djelotvorno i učinkovito.

**Sadržaj proračuna**

Temeljem odredbi Zakona o Proračunu, Proračun Općine Berek

sadrži:

* **Opći dio** koji se sastoji od Računa prihoda i rashoda i Računa financiranja
* **Posebni dio** koji se sastoji od plana rashoda i izdataka po vrstama, raspoređenih u programe koji se sastoje od aktivnosti i projekata

 Prihodi i primici Proračuna prema ekonomskoj klasifikaciji obuhvaćaju:

1. prihode poslovanja,
2. prihode od prodaje nefinancijske imovine,
3. raspoloživa sredstva iz prethodnih godina.

 Rashodi i izdaci Proračuna prema ekonomskoj klasifikaciji obuhvaćaju:

1. rashode poslovanja,
2. rashode za nabavu nefinancijske imovine,
3. **PRORAČUN OPĆINE BEREK ZA 2025. GODINU**

 **u €**

|  |
| --- |
|  **PRIHODI I PRIMICI** |
| **Vrsta prihoda i primitka** | **Opis prihoda i primitka** | **Planirani iznos za 2025. godinu** |
| Prihodi od poreza na dohodak | Prihod od poreza i prireza na dohodak od nesamostalnog rada i samostalnih djelatnosti, imovine i kapitala | 403,800 |
| Pomoći iz inozemstva i od subjekata unutar općeg proračuna | Tekuće i kapitalne pomoći iz državnog i županijskog proračuna, pomoći od izvanproračunskih korisnika, pomoći temeljem prijenosa EU  | 962.200 |
| Prihodi od imovine | Prihodi od kamata, koncesija , prihodi od najma i prodaje poljoprivrednog zemljišta, najma poslovnog prostora, prihodi od osiguranja  | 124.900 |
| Upravne i administrativne pristojbe | Prihod od prodaje državnih biljega i druge propisane pristojbe i naknade- komunalna naknada , kom. doprinosi, šumski doprinos  | 177.000 |
| Prihodi koje proračun i proračunski korisnici ostvare obavljanjem poslova tržištu (vlastiti prihodi) | Prihod od sajma (vagarina), prihod od prodaje viška energije  | 13.000 |
| **UKUPNO:** |  | **1.680.900** |

Rashodi i izdaci Proračuna Općine Berek u Posebnom dijelu Proračuna raspoređeni su po

 Aktivnostima na sljedeći način:

 **u €**

|  |  |
| --- | --- |
| Opis rashoda i izdataka**Aktivnost : 100101 Predstavničko i izvršno tijelo**  | Planirani iznos za 2025.god. |
| * Usluge promidžbe i
* ostale rashode poslovanja , naknada za rad članovima vijeća sukladno odluci, reprezentacija , članarina savezu općina , rashodi protokola (cvijeće, vijenci, svijeće i sl.),
* otplata kratkoročnog kredita- povrat poreza
 | 87.000 |
|  **Aktivnost : A100102 Izvršna tijela – općinski načelnik** |
| Plaća načelnika i zakonski doprinosi, plaća u naravi  | 40.400 |
| Službena putovanja, gorivo za sl. auto, održavanje sl. auta, zdravstvene usluge, reprezentacija , pristojbe i naknade  | 33.718 |
| **Aktivnost: 100201 osnovne funkcije stranaka** |
| Prema zakonu za redovno financiranje političkih stranaka koje su izabrane u Općinsko vijeće  | 1.400 |
|  |  |

**Aktivnost :A100301 Administrativno , tehničko i stručno osoblje**

|  |  |
| --- | --- |
| Plaće i zakonom propisani porezi i doprinosi za zaposlene u Jedinstvenom upravnom odjelu Općine  | 173.550 |
| Naknade troškova zaposlenika, putni trošak ,službena putovanja, uredski materijal i ostali materijalni troškovi, energija, usluge pošte i telefona , zakupnine i najamnine, zdravstvene usluge, intelektualne usluge, računalne usluge , reprezentacija , bankarske usluge i usluge platnog prometa  |  |
|  |  |
| **Aktivnost: A100302 Trošak izbora**  |  |
| Sredstva za rad biračkih odora i izbornog povjerenstava za provođenje loklanih izbora  | 30.000 |
|  |  |
| **Aktivnost: A100303 Održavanje zgrada za korištenje -domova** |
| Režijski troškovi, tekuće održavanje- dijelovi i usluge , usluge odvoza komunalnog otpada, premije osiguranja  | 42.500 |
|  |  |
| **Aktivnost: A 100304 Izvanredni rashodi**  |
| Za ne planirane izdatke koji bi se mogli pojaviti tijekom godine  | 1.500 |
|  |  |
| **Aktivnost: 100305 Nabava dugotrajne imovine** |
| Za ulaganja u računalne programe , nabavu uredskog namještaja i opreme  | 14.000 |
|  |  |

**Aktivnost : 100401 Osnova djelatnost vatrogastva**

|  |  |
| --- | --- |
| Za rad VZO Berek s pripadajućim DVD-ovima | 33.600 |
|  |  |
| **Aktivnost: 100402 Civilna zaštita** |
| Za nabavu radne i zaštitne odjeće za potrebe CZ | 800 |

|  |
| --- |
| **Aktivnost: 100403 Službe zaštite i spašavanja** |
| Sufinanciranje rada HGSS-a sukladno zakonu | 800 |
| **Aktivnost: A100404 Ostale usluge vatrogastva – DVD Berek** |  |
| Sredstva za plaću i zakonom propisane doprinose i poreze zaposlenik u DVD Berek, materijalni trošak i dr.  | 15.000 |
|  |  |
| **Aktivnost : 100502 Poticanje poljoprivrede** |
| Sufinanciranje osiguranja poljoprivrednih usjeva, sufinanciranje edukacija | 10.000 |
|  |  |
| **Aktivnost: Sređivanje imovinsko pravnih odnosa – zemljište**  |  |
| Za uređenje imovinsko pravnih odnosa poljoprivrednog zemljišta , izrada elaborata, upis zemljišta u zakonom propisane registre | 10.000 |
|  |  |
| **Aktivnost: 100504 Manifestacije** |
| Za održavanje manifestacija tijekom 2025. god i to za promidžbene materijale (plakate i sl., zakup ili najam opreme (razglasa , šatora i sl. ) ostali troškovi dana općine (tiskanje priznanja i plaketa i sl.) troškovi ostalih manifestacija (održavanje predstava, obilježavanje praznika rada , Dana pobjede, sjećanja na žrtve Vukovara i dr.), te reprezentacija za ostale manifestacije (obilježavanje adventa, i dr. prigodnih svetkovina ). | 22.500 |
| **Aktivnost : A100505 Djelovanje turističke zajednice**  |  |
| Za redovan rad TZ Garić grad  | 7.000 |
|  |  |
| **Aktivnost: A100506 Djelovanje mjesnog sajma i vage** |
| Plaćanje veterinarskih usluga, usluga vagara i voditelja sajma | 12.500 |
|  |  |
| **Aktivnost: T100501 Javni rad** |
| Plaće i zakonom propisani porezi i doprinosi za zaposlene putem programa Javni rad  | 9.000 |
|  |  |
| **Aktivnost: T100502 Program Pomoć u kući Općine Berek**  |
| Plaće i zakonom propisni porezi i doprinos za 6 žena zaposlenih putem Programa, voditelja programa , putni trošak i loko vožnja i druga materijalna prava , za higijenske potrepštine, promidžebne materijale i dr. | 104.200 |
|  |  |

**Aktivnost: A100601 Održavanje cesta, mostova ,kanala i dr. javnih površina**

|  |  |
| --- | --- |
| Popravak i uređenje nerazvrstanih cesta, košnja trave uz iste, popravak mostova i dr. radova na redovnom održavanju cesta | 64.500 |
|  |  |
| **Aktivnost: A100602 Održavanje i uređenje javnih zelenih površina** |
| Za košnju javnih površina , sadnice, održavanje parkova, kupnju goriva za radne strojeve i dr. | 31.000 |
|  |  |
| **Aktivnost: A100603 Rashodi za javnu rasvjetu** |
| Zamjena odnosno održavanje javne rasvjete, plaćanje potrošene el. energije za javnu rasvjetu , najam rasvjetnih tijela, te modernizacija javne rasvjete | 46.000 |
|  |  |
| **Aktivnost : A100606 Održavanje groblja** |
| Za odvoz smeća sa 13 mjesnih groblja sa područja Općine (odvoz smeća vrši se jednom mjesečno) | 15.000 |
| **Aktivnost : A100610 uređenje imovinsko pravnih odnosa - ceste** |
| Za potrebe upisa nerazvrstanih cesta u vlasništvo Općine (za usluge izrade raznih geodetskih podloga, elaborata i dr. potrebe dokumentacije.) | 10.000 |
| **Aktivnost : A100610 Uređenje imovinsko pravnih odnosa – ner.ceste** |
| Za sređivanje stanja i upis cesta sa javnog dobra na Općinu Berek | 10.000 |
|  |  |
| **Aktivnost: K100702 Izgradnja lokalnih cesta** | **95.000** |
| Za modernizaciju nerazvrstane cesta Kostanjevac  |  |
|  |  |
| **Aktivnost: A100801 Zbrinjavanje komunalnog otpada** |
| Zbrinjavanje i odlaganje otpada na odlagalište Johovača, te sanacija istog.  | 17.000 |
|  |  |
| **Aktivnost : A100901 Predškolsko obrazovanje – Mala škola** |
| Za troškove male škole – plaću i zakonom propisane doprinose i poreze , putni trošak odgajatelja predškolske, za uredski materijal i trošak prehrane djece . | 33.000 |
|  |  |
| **Aktivnost: A100902 Sufinanciranje boravka djece u dječjim vrtićima** |
|  Općina Berek sa 75% od pune cijene smještaja djece u dječje vrtiće sufinancira smještaj djece sa područja Općine  | 16.000 |
|  |  |
| **Aktivnost: A101001 Sufinanciranje potreba u školstvu** |
| Za kupnju radnih bilježnica i dr. pribora za djecu sa područja Općine  | 13.500 |
|  |  |
| **Aktivnost: A101003 Sufinanciranje srednjoškolskog obrazovanja**  |
| Sufinanciraju se srednjoškolci sa područja Općine Berek u iznosu od 20 eura mjesečno u vidu bespovratne potpore. | 12.000 |
| **Aktivnost: A101004 Potpore studentima**  |  |
| Povodom Dana općine redovnim studentima sa područja Općine Berek , dodjeljuje bespovratnu potporu u jednokratnom iznosu. | 3.000 |
| **Aktivnost: A101101 Manifestacije u kulturi** |  |
| Za rada KUD-a i likovnu koloniju | 7.000 |
|  |  |
| **Aktivnost: A101103 Pomoć vjerskim zajednicama** |  |
| Na području Općine Bere 4 su župne zajednice. Planirani iznos od 15.000 eura kao pomoć u njihovom radu. | 15.000 |
| **Aktivnost: A101201 Osnovna djelatnost sportskog saveza**  |  |
| Za redovan rad nogometnog kluba „Tomislav“ iz Bereka . | 16.000 |
| **Aktivnost: A101301 Pomoć u novcu i naravi pojedincima i obiteljima**  |  |
| Naknade u novcu za troškove stanovanja , ogrjev, jednokratne pomoći, naknade za novorođenu djecu, jednokratne novčane pomoći obiteljima teškog socijalnog stanja. Naknade u naravi , plaćanje odvoza smeća, prigodna blagdanska darivanja, kupnja građevnog materijala i dr. | 23.000 |
|  |  |
| **Aktivnost: A101304 Program potpore mladim obiteljima**  |  |
| Pomoć mladim obiteljima u rješavanju stambeno pitanja , kupnjom /gradnjom ili adaptacijom prve nekretnine. | 21.000 |

**Aktivnost: A101402 Humanitarna djelatnost Crvenog križa**

|  |  |
| --- | --- |
| Za redovnu djelatnost Crkvenog križa sukladno zakonskoj odredbi | 2.500 |
|  |  |
| **Aktivnost: A101503 Poticaj udrugama – ostale udruge** |  |
| Planira se poticati rad ostalih nespomenutih udruga , koje tijekom godine podnesu zamolbe (HVIDRA, braniteljske udruge , udruga potrošača i sl.). | 6.000 |
| **Aktivnost: A101501 Opće medicinske usluge** |  |
| Za provođenje deratizacije i dezinsekcije. | 9.000 |
| **Aktivnost: K100703 Izgradnja objekata domovi** |  |
| Planiraju se dodatna ulaganja na društvenim domovima u svrhu poboljšanja uvjeta rada i korištenja istih. (sanacija podova, promjena vrata, zamjena rasvjete, spuštanje stropa, uvođenja grijanja , vode, kanalizacije i dr.).  | 60.000 |
| **Aktivnost: K100708 Izgradnja dječjeg vrtića**  |  |
| Za dovršetak izgradnje i opremanje dječjeg vrtića Berek. | 450.000 |
| **Aktivnost : K100709 Kapitalna pomoć Komunalac Berek d.o.o.** |  |
| Pomoć pri kupnji komunalne opreme  | 7.000 |
|  |  |
| **Aktivnost : T100503 Sufinanciranje izgradnje kanalizacijskih priključaka**  |  |
| Sufinanciranje izgradnje kanalizacijskih priključaka mještanima u naselju Berek  | 75.000 |

**Adresa: OPĆINA BEREK**

**Berek 77**

**43232 Berek**

**Telefon: 043/548-017**

**e-mail:** **opcina@berek.hr**

**internetska stranica:** [**www.berek.hr**](http://www.berek.hr)